Rrustem Berisha

Rrustem Berisha (i lindur më 2 Mars 1965) është një politikan dhe oficer ushtarak kosovar. Ai ishte Ministër i Mbrojtjes së Kosovës në kabinetin Haradinaj që nga 9 Shtatori 2017 deri më 3 Shkurt 2020. Gjatë Luftërave të Jugosllavisë, ai luftoi në Luftën Kroate të Pavarësisë dhe në Luftën e Kosovës. Ai ishte komandant i Ushtrisë Çlirimtare të Kosovës (UÇK) gjatë Betejës së Koshares.

Rrustem Berisha e mbaroi shkollën e lartë ushtarake në Sarajevë, në atë kohë pjesë e Jugosllavisë në vitet 1980–1984. Pas diplomimit në shkollën ushtarake, Rrustem Berisha shërbeu në Ushtrinë Popullore të Jugosllavisë. Rrustem Berisha shërbeu si komandant i togut në qytetin Karlovac në vitet 1984–1985. Nga viti 1985 deri më 1988, Rrustem Berisha shkoi në një shkollë ushtarake në Sarajevë për t'u trajnuar që të bëhet oficer. 

Pas diplomimit në Ushtrinë Popullore Jugosllave, Berisha shërbeu si komandant në Delnice, Republika Socialiste e Kroacisë, atëherë pjesë e Jugosllavisë. Nga viti 1998 deri më 1999, Rrustem Berisha ishte komandant i Ushtrisë Çlirimtare të Kosovës (UÇK). Në këtë kohë ai luftoi në Rrafshin e Dukagjinit, dhe mori pjesë në Betejën e Koshares.  

Pas shpërbërjes së UÇK-së, Rrustem Berisha u bashkua me Trupat e Mbrojtjes së Kosovës (TMK). Nga viti 1999 deri më 2002, ai shërbeu si Shef i Shtabit të Zonës së Dytë Mbrojtëse i TMK-së. Rrustem Berisha drejtoi akademinë ushtarake "Hamëz Jashari" nga viti 2002 deri më 2009. Në vitin 2013, Rrustem Berisha hyri në politikë, duke u bashkuar me partinë e Aleancës për Ardhmërinë e Kosovës (AAK-së).
Në vitin 2014, Berisha fitoi një vend në Kuvendin e Republikës së Kosovës.

Më 9 Shtator 2017, Berisha u emërua Ministër i Forcave të Sigurisë së Kosovës duke zëvendësuar Haki Demollin. 

Si ministër i forcave të sigurisë, Berisha punoi drejtë një bashkëpunimi mes Forcave të Armatosura të Republikës së Shqipërisë (FARSH) dhe Forcave të Sigurisë së Kosovës (FSK).

Referimet

Kategoria:Lindje 1965
Kategoria:Njerëz që jetojnë
Kategoria:Shqiptarë të Kosovës
Kategoria:Ushtarë të Ushtrisë Çlirimtare të Kosovës
Kategoria:Ministra të Qeverisë së Kosovës
Kategoria:Ministra të Mbrojtjes të Kosovës